ઉલ્લેખનીય છે કે છેલ્લા ઘણા સમયથી કુંવરજી બાવળિયા કોંગ્રેસ છોડીને ભાજપમાં જોડાશે તેવી અટકળો તેજ બની હતી જે આજે સત્ય પુરવાર થઇ હતી. કુંવરજીએ થોડા સમય અગાઉ જ પોતે કોંગ્રેસમાંથી રાજીનામું આપી શકે તેવા સંકેતો આપ્યા હતા. જો કે કોંગ્રેસનાં નેતાઓએ તેમને મનાવવાનાં પ્રયાસો કર્યા હતા તેમાં નિષ્ફળતા સાંપડી હતી. એક શક્યતા મુજબ કુંવરજી બાવળીયાને ગુજરાત સરકારમાં મંત્રીપદ મળી શકે છે.